An haifi Dikko Umaru Radda ranar 10 ga Satumba 1969 a garin Hayin gada karamar hukumar Dutsinma, jihar Katsina. Ya fara karatunsa na farko a makarantar firamare ta Radda daga 1974-1980. Ya wuce Kwalejin Malamai ta Zariya tsakanin 1980-1985. Ya shiga Kwalejin Ilimi ta Kafanchan a shekarar 1986-1990, inda ya samu takardar shaidar NCE. Ya shiga]Jami'ar Abubakar Tafawa Balewa da ke Bauchi a shekarar 1992-1996, inda ya kammala karatunsa na B-Tech.Agric Economic and Extension (Hons), sannan ya sami admission a [[jami'ar Ahmadu Bello Zaria] a 1998-2004 inda ya samu MSC Agric Extension and Rural Sociology 2004. Ya koma ABU Zariya a shekarar 2005 don samun digiri na biyu a fannin harkokin kasa da kasa da diflomasiyya. Ya kammala karatun digirin digirgir (P.h.D) a fannin aikin gona da ilimin zamantakewar karkara a shekarar 2015. Ya kasance malamin makaranta tsakanin 1989-1999. Ya yi aiki a matsayin ma'aikacin banki tare da rusasshiyar bankin duniya na FSB tsakanin 1999-2003. Yayi Shugabancin Karamar Hukumar Charanchi ta Jihar Katsina tsakanin Jan 2005 zuwa Afrilu 2007. kuma an nada shi Shugaban Kwamitin riko na Karamar Hukumar Charanchi, a watan Mayun 2007.